bavarian-nlp/barwiki-20250901 huggingface dataset:
Skogskyrkogården

Skogskyrkogården (boarisch „Woidfriedhof“) is a Friedhof z Stockholm im Stodtei Enskededalen. Ea is vo de Architektn Gunnar Asplund und Sigurd Lewerentz zwischn 1917 und 1940 oglegt worn.
De Architektur zoagt in Wexl vo da Nationalromantik zan Funktionalismus. Skogskyrkogården is 1994 ins UNESCO Wejdeabe afgnumma worn. Nach da Moanung vo da UNESCO ist Skogskyrkogården "a bedeitends Beispui vo unsan Joarhundat fia de Vaschmejzung vo Architektur und Kuitualandschoft za an Friedhof".
Berihmtheidn.
Aufm Skogskyrkogården san foigende Berihmtheidn begrobm:
Literatua.
Claes Caldenby u. a.: "Asplund". Arkitektur Förlag, Stockholm 1985, ISBN 91-86050-12-5.
Mesa Verde Wilderness

De Mesa Verde Wilderness is a Flächn vo 34 Quadratkilometa im Mesa-Verde-Nationalpark im U.S. Bundesstoot Colorado.
Es san drei vaschiedane Flächn, de wo ned zammhänga. So wia bei de moastn "Wilderness Areas" in da USA, deafans vo Bsuachan ned betretn wean. So soin aussagwehnliche Fejsnpueblos, vo de Anasazi-Indiana zwischn 1000 und 1200 n.Chr. baut, gschitzt wean.
Pueblo (Siedlung)

Pueblos san moderne und historische Siedlunga vo Indianan im Sidwestn vo da USA.
Heakumft und Bauweise.
Pueblo is a spanisches Woat, des wo ausm Lateinischn vo "populos" (Leit) kimmt und Doaf bzw. Siedlung moant. De easchtn spanischn Eaobara hom den Begriff gnutzt, um Indianasiedlunga z beschreim, de wo aus Stoana oda Lehmziagl ("adobe") fest gmauat san. De Bautn hom in da Regl mearare Stockweak. Pueblos woan vo hundatn bis tausendn Leit bewohnt. Zua Zeit vo da eiropäischn Eaobarung hods no mea wia 100 soichane Deafa gebn, heit san no 19 Pueblos bewohnt.
Des Taos Pueblo is as bekonntaste no bewohnte Pueblo. Es guit ois de äjtaste dauahoft bewohnte Siedlung vo da USA. 1992 hod de UNESCO Taos Pueblo zum Wejdkuituaeabe eakleat.
De eindrucksvoistn Pueblos san in Colorado im Mesa-Verde-Nationalpark. De Pueblos san in Fejsnnischen einebaut und san emfois UNESCO Wejdkuituaeabe. Dea Nationalpark is zum Schutz vo de historischn Indiana-Gebiete eigricht woan. A boa Bautn, wias "Spruce Tree House" san no gsondat duach de Mesa Verde Wilderness gschitzt, se san fia Bsuacha nimma zuagänglich.
De Pueblos eainnan an den "Ksar" vo de Berber in da Sahara.
Statutarstod (Östareich)

A Statutarstod, im Bundesvafossungsgsetz Stod mid eignam Statut gnennd, is in Östareich a Stod, de wos a bsundas Stodrecht hod, des wos ois Laundesgsetz ealossn wuan is. Des untascheidt a Statutarstod vo oin aundan Gmeindn, de wos noch da Bundesvafossung olle gleich organisiat san.
Statutarstädt san grundsätzli de bevejkarungsreichstn Städt mid iwaregionoia Bedeitung. A Ausnaum buidn nua de zwa gresstn Städt vau Vorarlberg: Bregenz und Dornbirn.
Nationalromantik

Nationalromantik is a Stui in da Architekdua und Kunst ummara 1900, dea wo vua oim in Skandinavien vabroadd wor. De Nationalromantik vabindd es Strebm noch Monumentalitet und Purismus mit Elementn vom Jugendstui und Arts and Crafts. Dazua kimmt de Besinnung af nationale Traditiona.
In Schweden guit vua oim es Rathaus vo Stockholm (Stockholms stadshus) ois hearausrogands Bauweak vo da nationalromantischn Architektur. In Finnland is da Haptbohof Helsinki es beste Beispui dafia.
In Bayern is da Hoamatstui a ehnliches Phenomen.
Flughofm Augschburg

Da Flughofm Augschburg is a Flugplatz in Bayern mit Bedeitung fürn Raum Augschburg und guata Vakeasanbindung in Richtung Stuagart und Minga. Da Flugplatz is trotz 'm Nama offiziöi a Verkehrslandeplatz und koa Flughofm.
Er befindt si etwa 7 km nordestlich vom Stodzentrum von Augschburg nahe da Bundesautobahn 8 Ausfahrt 73 "Augsburg-Ost" beim kloana Ort Mühlhausn (Gmoa Affing) im Landkroas Aichach-Friedberg. Da Flugplatz wird desweng, und weil er greßtnteils aaf Flur von Mühlhausn liegt, aa "Flughofm Augschburg-Mühlhausn" gnannt.
Robert Palfrader

Da Robert Heinrich Palfrader (* 11. Novemba 1968 in Wean) is a estareichischa Komediant, Schauspiela und Autor.
Bisher is er unta andam in de Comedysendungen "echt fett", "Undercover" und "Die liebe Familie NG" aaftretn. Bsondas bekannt worn is er oba für sei Roin ois "Kaiser Robert Heinrich I." in da Comedy-Talkshow "Wir sind Kaiser" im ORF, für de er 2008 und 2010 a Goidane Romy erhoitn hod.
Bayerisches Musiker-Lexikon Online

Es Bayerische Musiker-Lexikon Online (BMLO) is a virtuejs Lexikon iba Berihmtheidn aus da boarischn Musigschicht und driba ausse. Es gheat mit 23.000 biographischn Datnsetzn za de umfangreichstn biographischn Musilexika vo da ganzn Wejd. Es BMLO ko jeda, ohne Omejdung, kostnfrei nutzn.
An Haffa Datnsetz hom aa Buidln, Graphikn, Notnbeispui, Audio- und Video-Datein.
Olle biographischn Datn vom BMLO san aa in de "Virtuelle Fachbibliothek Musikwissenschaft (ViFaMusik)" und de "Bayerische Landesbibliothek Online" eibundn.
Schaffla

Da Schaffla (bdt.: Schäffler), aa Schaffemocha, is a Handweaka, dea wo aus Schaffehoiz Fassln, Tonna und Schaffen mocht. Heit aa Hoizbadewanna und Saunabeckn.
Urspringle san de Schaffen und de Fassln nua aus Schaffehoiz (Daubm), speziej gformte Hoizstickln, gmocht worn, de wo mit hejzan oda eisan Roafn zammgoidn wean. De Technik wor scho im 1. Jh. v. Kr. in Gallien bekannt. Behejta aus Schaffehoiz san scho domois fia de Vorrotshoitung (Sauakraut, Surfleich, Wein) und fian Transport vawendt worn. Heit wean fia de Heastejung vo Schaffen und Fassln aa andane Materialien vawendt.
Da Zumftdanz vo de boarischn Schaffla is da Schaffladanz (Scheffladanz) und is in Minga entstandn.
Da Schutzpatron vo de Schaffla is da heilige Florian.
Aundare Bedeitung.
„Schaffla“ sogt ma in Wean aa zua an Schofför (Chauffeur).
Beziak Efading

Da Beziak Efading (aumtlich: Bezirk Eferding) is a Beziak im Hausruckviadl in Owaöstareich neadli vo Wöis.
Da Beziak Efading gliedad se in zwejf Gmoana: a Stod (Efading), drei Moaktgmoana und ocht Gmoana. De Eihwohnazoihn stomma van .
Koloman Moser

Da Koloman Moser, oft aa Kolo Moser gnennd, (* 30. Meaz 1868 in Wean; † 18. Oktoba 1918 emdo) woa a österreichischa Mola, Grafika und Kunstgeweabla. Ea woa ums Joa 1900 ana vau de bedeitendstn Kinstla in Wean und ana vau de wichtigstn Vadreta vaum Jugendstil.
Da Moser hod aun da "Weana Akademie" und aun da "Weana Kunstgeweabeschui" studiat. Ea woa Grindungsmitglied vau da Weana Secession. Zauman mitn Josef Hoffmann hod a 1903 de "Weana Weakstättn" grindt.
Schaffe

A Schaffe oda Schaff is a runda, oft ovalrunda, wannaoartiga Behejta. Es hod moast zwoa Hengln, koan Deckl und wead noch obm broada.
Moast wean Schaffen ois Wossabehejta vawendd. Friaa hods oba beispuisweis aa Krautschaffen oda Droadschaffen gebm. Brautschaffen worn bsundas schee gmochte Schaffen fiad Aussteia. Dazua san de Schaffen ogmoid worn und/oda mit Brandstempemusta vaziat worn.
Vom Schaffe hom de Schaffla (Scheffla), de Fasslbinda, eanan Nama (schaug aa Schaffladanz). Za de Schaffla hod ma friaa aa Schafflmocha gsogt.
In oidn Zeitn wor es Schaffe aa Transportmittl und a gnormts Maas fia Droad (Schaffe bzw. Scheffel) und andas Schittguat.
Heraldik-Galerie.
Schaffen wean in da Heraldik oft vawendd.
D' Schillastrass

D Schillastrass oda Schillerstraße is a Sendung, de imma auf SAT oans glaffa is. Da Jüagn Vogl und am Schluss d'Cindy aus Marzahn und nadiale vui mea hom doadn midgschhbuid. Es gäd darum, de Leid hom hoid koan fesdn Texd und om bei de Zuaschaua sidsd a Frau, de wos dene Schauspüan wos sogt, wos doa soin; z. B. "Jürgen nig de ganz Zeid mid dein Kopf). Ja und so gehd des imma dahi.
Deitschkreitz

Deitschkreitz, amtli: Deutschkreutz (, bis 1899 "Németkeresztúr"; wossakrowodisch: "Kerestur"; hebräisch: "Zelem") is a Moaktgmeinde im Beziak Obapuindorf im Burgenland in Österreich mit Einwohnan (Stand ).
Gschicht.
Vua da Zeitnwende woa des Gebiet a Teu vaum kötischn Kenigreich Noricum. In da Nähe vau Deitschkreitz hods aum Schwoaznbocha Buagbeag (im Rosaliagebiage) hods a Kötnsiedlung gem. Späda im Remischen Reich woa de Gegend a Teu vau da Provinz Pannonia.
Seit 1921 gheat Deitschkreitz zum domois nei grindtn Bundeslaund Burgenland.
Jidische Gmoa.
Ob 1671 hod Deitschkreitz zua de jidischen Siemgmoana im Burgenland gheat. Moaktgmoa is Deitschkreitz seit 1340. Bis 1920/1921 hod da Oat zu Ungarn (Deitsch-Westungarn) gheat. De orthodoxe jidische Gmoa hod a berihmde Talmudhochschui in Deitschkreitz untahoidn, in dea wos Judn aus da gaunzn Wöd studiat haum. Zweng da wödweidn Bedeitung fias Judndum hod Deitschkreitz aa an hebräischn Oatsnaum, "Zelem" ("Bild" im Sinne vo "Götzenbild")). Des gibts in Östareich nua no fia Eisnstod ("Asch"). De jidische Gmoa Deitschkreitz hod anno 1857 1230 Mitglieda ghobt.
1941 is de Synagogn vau Deitschkreitz vau de Nationalsozialistn in de Luft gsprengt wuan.
State Parks in West Virginia

Des is a Listn vo de State Parks im US-Bundesstoot Wisconsin.
"(1)" The Cass Scenic Railroad track is 11 miles (27 km) long
"(2)" The Greenbrier River Trail is 78 miles (126 km) long
"(3)" The North Bend Rail Trail is 72 miles (116 km) long
"(4)" Mini-Golf
Schaffladanz

Da Schaffladanz, bdt. Schäfflertanz, is a Zumftdanz vo de boarischn Schaffla.
Da Schaffladanz is z Minga entstandn. Ob 1830e hod si da Brauch duach Schaffla-Wandagsejn in Bayern (vua oim Oidbayern) vabroadd.
Da Legendn noch geht da Schaffladanz auf a Pestepidemie anno 1517 z Minga zruck. Es Zui vo de Schaffla wor wieda a bessare Stimmun in de Stod nei z bringa. Des homs domois gschofft.
Im Odenkn do dro wead z Minga olle 7 Joar da Schaffladanz afgfiat.
De greana Bogn vo de Danza san a Symboi fian Zammahoid und a Obweazauwa gegn de Pest.
Schutzpatron

A Schutzpatron (vo lat.: "patronus", „Schutzherr, Onwoit“) is im katholischn Sinn a „Schutzheiliga“, dea wo moast duach a Weih mid ana bstimmdn Funkzion vabundn wead. Da Schutz ko se af an Ort, a Gengd, a Land, a Gebaide, an Beruaf usw. beziang. Weiba ois Schutzheilige nennd ma: Schutzpatronin oda lateinisch: "Patrona".
Es gibd owa aa profane Schutzpatrone, wia z. B. Ritta, de wo a Kiach oda a Klosta vua Ogriffn gschizd hom.
Zöggerl

A Zöggerl oda Zöckerl, aa Zeggal is a Armkerbe im Grist gflochten, meist mitm Deckl, außen oft mitm Leder faziert.
Net vawechseln deaf ma a Zöggerl mit an Zögerl. Des is ebberts a untergaerigs Bier, meist im Franknland dahoam, im Hausbraurecht vaankert.
Ålstensgatan

Ålstensgatans radhusområde is a Reihnhaussiedlung z Bromma, im Stodtei "Ålsten", im Nordwestn vo Stockholm. Im Voiksmund hoassns aa "Per-Albin-Haisa", wei da ehemolige schwedische Ministapresident Per Albin Hansson do gwohnt hod. De Haisln san im Stui vom schwedischn Funktionalismus vo de 1930a Joar baut worn.
Da Entwuaf is vom Architektn Paul Hedquist vo 1932. Da Bau vo de 94 Reihnhaisa is vo 1932 bis 1933 duachgfiat worn.
De Haisln san in zwoa Reihn baut und zuaeinanda vaschobm worn, so dass a Zick-Zack-Musta entstandn is. Af de Weis hod a jeds Haisl an gschitzn Eingang und Gortn.
Siemgmoana

De Siemgmoana, aa Siebengemeinden (hebräisch שֶבַע קְהִלּוֹת) woa da Naum vau ana Gruppn vau 7 ehemolign jidischn Gmoana im heiting Burgenland. Auf Hebräisch wiad de Gruppn "Schewa Kehillot" (YIVO: Sheva Kehillot) gnennd.
De siem orthodox-jidischn Kultus-Gmoana woan in: Eisnstod, Mattasdorf, Kobasdorf, Lacknboch, Frauenkirchen, Kittsee und Deitschkreitz. Uaspringlich hods sogoa no a ochde Gmoa gem. Des is Neiföd gwen. De Neiföda Judngmoa is owa duach an heaschoftlichn Ealoss 1739 auflest wuan. Dageng woa kaa Widaspruch meglich.
Gschicht.
Anno 1496 aus da Steiamoak, 1526 aus Ednbuag (Ödenburg) und 1670/71 aus Wean vatriebane Judn haum in Westungarn (heit Buagnlaund) Zuaflucht gsuachd und haum si untan Schutz vau vaschiedanan, ungarischen Odlsfamülien gschdöd.
De Siemgmoana san vua oim ob anno 1670 entstaundn, wia da Fiascht Paul I. Esterházy Judn aufgnumma hod, de wos vaum Leopold I. aus Wean vatriem wuan san. Es woan rund 3000 Weana Judn, de wos iwawiegend orthodox gwen san. Vaum 18. Joahundat aun haum de Siemgmoana a recht autonome innajidische Vawoitung ghobt. Eisnstod hod bis 1938 sogoa an Status vau ana "Großgmoa" ghobt mit an eignan jidischn Buagamasta. Fian Schutz, den wos vau de Fiaschtn Esterházy griagt haum, haum de Judn Schutzgöd zoin miassn. Im Gegenzug haum sa si "Hochfürstlich Esterházy Schutzjuden" gnennd.
In Deitschkreit und in Mattasdoaf hods bedeitende Talmud-Hochschuin (sog. Yeshivot/Jeschiwot, Plural vau "Yeshiva/Jeschiwa") gem. Da Rabbi vau Mattasdoaf, da Moses Sofer woa im gaunzn Kaisareich und driwa ausse berihmd.
Im Buagnlaund hods aa no aundare Judngmoana gem. De san owa ned untam Schutz vau de Fiaschtn Esterházy gschtaundn, sundan untam Schutz vau da heaschoftlichn Famülie Batthyány. Dazua haum beispüsweis Rechnitz, Schlaining und Güssing ghead.
Voikszöhlung vau 1910.
Anno 1910 haum de Siemgmoana no zu Deitsch-Westungarn gheat:
Auflesung 1938.
Mitn Aunschluss vau Österreich auns Deitsche Reich san de jidischn Gmoana vau de Nationalsozialistn aufglest und de rund 4000 Judn noch Wean zwaungsumgsiedlt wuan. Davau haum rund 65 % flichdn kena, a Drittl is liquidiat wuan. Heit lebm nua no 12 jidische Famülien in de ehemoling Siemgmoana. In Jerusalem haum Iwalebende zua Eainnarung aun ian Haamatoat de Siedlung "Kiriat Mattersdorf" (Mattasdoaf, heit Mattasbuag) grindt.
De jidischn Friedhef san zum großn Teu no dahoidn. De Synagogn san mit Ausnaum vau Kobaschdoaf vau de Nazis zastead und sofuat obgrissn wuan. Im Wertheimerhaus in Eisnstod, aum Sitz vaum ehemolign Obarabbi Samson Wertheimer, is seit 1982 es Österreichische Jüdische Museum untabrochd.
Funktionalismus

Unta Funktionalismus vasteht ma in Architektur und Design des Prinzip, dass da Zweck ba da Gstoitung im Vuadagrund steh soi. Des hoasst, dass de Ästhetik si noch da Funktion orientian muass und ned umgekeat. Da Louis Sullivan hod des im Spruch „Form follows function“ afn Punkt brocht.
De Wuazln vom Funktionalismus reicha bis ins 19. Joarhundat zruck. Duachs Bauhaus in Deitschland und duachn schwedischn Funktionalismus is in de 1920a und 1930a Joar zan easchtn Hehpunkt vom Funktionalismus kema.
Rudolf Roubinek

Da Rudolf „Rudi“ Roubinek (* 3. Dezemba 1969 in Wean) is a estareichischa Schauspuiaa und Autor. Er is bsondas bekannt worn durch sei Roin ois "Seyffenstein" in da estareichischen Sendung "Wir sind Kaiser", vo der er aa oana vo de Hauptautorn is.
Jaga

A Jaga is oana, dea wo a Wuid jogd, oisa Woidviecha fangt oda erlegt. Da schaugd, das a Fleisch zuabakimmt und passt auf, das d Viecha ned übahand nehman und an Woid und as Fejd sche zamfressad. In Deitschland hegt er aa as Wuid, des hoasst ea pflegds. Friaras hams as Wuid nu mid Stoana und mit Spean gjogt. Schbada nachad scho mid Pfeil und Bong und seits de modernan Gwehra gibt, wead mid dene gjogd.
Wos nachad nu wos Wichtigs is, des san de Schutzpatran vo de Jaga, da Heilige Eustachius und da Heilige Hubertus.
Otto Wagner

Otto Koloman Wagner (* 13. Juli 1841 in Penzing bei Wien (heit a Beziaksteu vau Wean); † 11. Aprü 1918 in Wean) woa im spädn 19. und friachn 20. Joahundat da wichtigste Architekt vau Wean mit wödweida Bedeitung. Ea woa in da Ära vau da Belle Epoque bzw. vaum Fin de siècle de Vabindung vau Historismus und Modeane. Ea hod in oin Bereichn vau da Baukunst gwiakt und hod dabei richtungsweisende Akzente gsetzt: Vau seine Jugendstilbautn bis zu de Schriftn zua Stodplanung.
Jagatee

Da Jagatee, aa Jagatää oda Jagertee, is a hoass Drangl aus schwoazzn Tee und Inlenda Rum (12 bis 15 %).
Da Jagatee is a typisch estreichische Spezialitet, wo vo da EU-Spirituosnvaordnung gschitzt is. Da Nama deaf deswegn nua vo estreichischn Produzentn gnutzt wean. Da Jagatee vo nedestreichischn Firmen wead drum ois „Hittntee“ oda „Feastatee“ vatriebm.
Prograda

Da Prograda, seltna aa Progradara, is in Altbaiern da Houzetlada ("Hochzeitslader").
Früahras is a bae da sogenanntn Groußn Houzet auftretn. Wia scho da Nam sagt, der vom lataenischn Woat "procurator/Besorger" herkimmt, had ea si um den gregltn, dem Heakomma entsprechetn Ablauf kimmat, das also alls so gmacht werd, wia s da Brauch is.
Da is a umganga und had de Gäst, de gladn werdn solltn, mit am bestimmtn Spruch ae(ngladn. Bo da Houzet selm had a de Aufstellung zum Houzetzug organisiat und iwawacht. Nach da Kiach hat a den Ablauf vo da Faea im Wirtshaus greglt, vom richtinga Platz fia a jeds bis zu da Ansag fia d Muse und de Raeanfolg vo de Ehrntanzz und dann bom sogenanntn Schengga, wenn de Gäst da Raeh nach mit ihrane Gschenka antretn hand. Dadabae had da Prograda de Oanzelna aussinga kinna und ob a was taugt hat, des hat ma aa an saene Gstanzln dakennt. Iwahaupt hat a fia a guade Stimmung gsorgt und hat gschaugt, das s koan Vodruss ned gebm hat.
Soechane Groußn Houzetn mitm Kammawognfahrn und Krapfaauswerffa und was sunst no dazugheat gibts haetztags nimma. Aba Hochzetslada gibts no a boa, und es kunnt sogoa sae(n, das s wieda mehra wern und das ma s ned grad no bo da Faschingshouzet sehgt: wae ma si selm dann ned um alls kimman muass und wae a so a weng a Nostalgie und s Trachtlerische aa im Trend ist, und heamocha tuat s ja a ebbs.
Form follows function

Form follows function is a Gstoitungsprinzip in da Architekdua und im Industriedesign vom 20. Joarhundat. De Form vo Sochan soit si danoch vom Zweck bzw. da beobsichtigtn Funktion obloatn.
Ursprung.
Dea Osotz geht afn amerikanischn Buidhaua Horatio Greenough zruck, wo scho 1852 im Zammhang vo Architekdua vo form follows function redd.
Des Prinzip is spoda vom amerikanischn Arkchitektn Louis Sullivan, im easchtn groussn Hochhausarchitektn, populea gmocht worn.
&lt;poem&gt;
It is the pervading law of all things organic and inorganic,
Of all things physical and metaphysical,
Of all things human and all things super-human,
Of all true manifestations of the head,
Of the heart, of the soul,
That the life is recognizable in its expression,
That form ever follows function. This is the law.
&lt;/poem&gt;
Da Frank Lloyd Wright, oana vo de berihmtasdn amerikanischn Architektn vo oin Zeitn, woa Assistent vom Sullivan und hod des Prinzip ibanumma.
Bauhaus.
In Deitschland is des Prinzip vom Bauhaus in da Architekdua und im Produktdesign umgsetzt worn. Olladings in ana andan Interpretation ois vom Sullivan gmoant, ois „"Verzicht auf jegliches Ornament"“. Nochm Sullivan ko oba aa a Ornament ba Representationsbautn ois Funktion interpretiat wean.
Bundesstootn vo da USA noch Eiwohnazoi

Des is a Listn vo de Bundesstootn vo da USA noch Eihwohnazoih. Dozua san a no weidare Territorien vo da USA ogem.
Beleg.
Fuassnotn.
[[Kategorie:Listn (Vawoitungseihheitn in de Vaoanigte Stootn)|Bundesstaootn vo de Vaoanigte Stootn noch Eihwohnazoih]]
Stefan Mross

Da Stefan Mross (* 26. Novemba 1975 in Traunstoa) is a boarischa Trompeta, Sänga und Fernsehmoderator.
Da Stefan Mross is scho ois 13-jähriga von Karl Moik entdeckt worn und seitdem imma wieda erfolgreicha vermarktet, bis er oana von de bekanntestn boarischn voikstümlichn Musikan worn is. Sei easchta Aftritt im Fernsehn is bei Karl Moiks Sendung „"Wie die Alten sungen"“ gwen.
Karl Moik

Da Karl Moik (* 19. Juni 1938 in Linz † 26. März 2015 in Salzburg) war a estareichischa Fernsehmoderator und Entertaina.
Da Karl Moik is von 1981 bis 2005 da Moderator vom "Musikantenstadl" gwen. Im "Musikantenstadl" is da Moik oba aa oftmois ois Sänga aftretn. 2004 und 2007 hod er jeweils a Krone der Volksmusik kriagt. Am 26. März 2015 is a in am Krankenhaus in Salzburg gstorbn, wo er wegn Nierenpropleme in Behandlung war.
Oadnung (Biologie)

De Oadnung (Latein: ordo) is a Stuafa in da biologischn Systematik. Domid ko ma Lebewesn bezoachna und eihtein (Taxonomie).
Friaha hod Oadnung in da Biologie a ondare Bedeitung ghod. No bein Carl von Linné ("„Ordines naturales“") woar de Oadnung a Stuafa obahoib vo da Gottung (ebba des wos heit a Famij is). Oba wia si Famij eihbiagad hod, is de "Oadnung" um oa Stuafa affegstieng.
Rat vo de eiropäischn Bischofskonferenzn

Da Rat vo de eiropäischn Bischofskonferenzn (Consilium Conferentiarum Episcoporum Europae, CCEE) is a Zusammenschluss vo de Presidentn vo de remisch-katholischn Bischofskonferenzn in Eiropa. De Grindungsvasammlung vom CCEE hod im März 1971 in Rom stattgfundn.
Da Rat vo de eiropäischn Bischofskonferenzn is vo da Kommission vo de Bischofskonferenzn vo da Eiropäischn Gmeinschaft (COMECE) zu untascheidn.
Wertanalyse

Weatanalyse (WA), aa Wertanalyse, engl. Value engineering (VE) is a systematische Methodn, um in Weat vo Sochan, Produktn und Deanstleistunga z vabessan, indem dass ma de Funktiona untasuacht. Unta Weat vasteht ma in dem Zammahang es Vahejtnis vo Funktion und Kostn bzw. vo Nutzn und Afwand. Da Weat ko entweda duach Vabessarung vo da Funktion oda duach de Einsporung vo Kostn vabessad wean.
Denkprinzip.
De Weatanalyse is a strukturiata Denkprozess:
Informationa sammen
1. Wos mochts etzad? (de Soch, es Produkt, de Deanstleistung)
Wos mochts?
Wos kanntads mocha?
Wos muass ned mocha?
Messn
2. Wia ko ma Oitanativn messn?
Wejche Oitanativn gibts, de Ofordarunga z leistn?
Wos kannt de Funktion no leistn?
Analysian
3. Wos muass doa wean?
Wos kosts?
Generian
4.Wos kannt de Ofordarunga no leistn?
Beweatn 
5.Wejchane Ideen san de bestn?
6. Ideen entwickln und ausbaun 
Wos san de Auswiakunga?
Wos san de Kostn?
Wos is de Leistung?
7. Ideen presentian 
Oitanativn vakaffa
Funktionsanalyse.
De Funktionsanalyse is des Heazstickl vo da Weatanalyse. Es is de Voraussetzung dafia, um ibahapts Vabessarunga findn z kena.
Ząbrowo (Stare Pole)

Ząbrowo (deitsch Sommerau) is a Dorf in Poin. Es liegt in da Woiwodschoft Pommern, im Kroas Malbork (Marienburg), in da Gmoa Stare Pole (Altfelde), rund 50 Kilometa sidestle vo Danzig.
Es Dorf hod 423 Eiwohna. Zwoa Kilometa sidestl vom Ort valafft de Landesstross DK22, a Vakeasvabindung in Poin zwischn da deitschn und da russischn Grenz.
Smartphone

A Smartphone oda Wischtelefon is a Mobuitelefon wous ma stoiat indem ma auf sein Buidschiam umawischt. Es kombiniat de Funktion vo an Rechna und an Telefon. Spoda san dazua aa no weidare Funktiona dazua kema: Medienwiedagob, Foto-/Videokamera und GPS-Navi. Smartphones hom gressane Buidschirm ois wia Telefone, alphanumerische Tastaturn und Touchscreens ("Stupfschirm"). In sidtirola Kabaree, ban Hochkofla san Hausmaista, findt ma fia den Apparaat aa den humoristischn Nama "Heitschltelefon", af Nidadeitsch hoaßt s "Plietschfon".
Corbetta (Lombardei)

Corbetta is a Gmoa mit Einwohnern (Stand ) in da Provinz Mailand, Region Lombardei.
Nochbadeafa vo Corbetta san Arluno, Santo Stefano Ticino, Vittuone, Magenta, Cisliano, Robecco sul Naviglio, Albairate und Cassinetta di Lugagnano.
Demographie.
Corbetta hod 5.691 [Privathaushoite. Zwischn 1991 und 2001 is de Einwohnazoi vo 13.362 auf 13.735 gstiegn. Des is a Zuawox vo 2,8 %.
Historisches Lexikon Bayerns

Es Historische Lexikon Bayerns is a freies, wissnschoftlichs Netz-Lexikon zua Gschicht vo Bayern. Es is a Sochlexikon, wo wissenschoftli fundiate Informationa zua Gschicht vo Bayern im Internetz frei zuagengle präsentiat. Nebm de Artikln gibts aa no Multimedia (Quejn, Koartn, Fotos, Tondokumente usw.), Literatuavaweise und Im Netz.
Es Netz-Lexikon is in de "Bayerische Landesbibliothek Online" (BLO) integriat und wead laffend ausbaut. Es richt si an Wissenschoftla und an de intressiate Effentlichkeit.
Es Projekt lafft seit Feba 2005. Es san drei Projektphasn vorgsegn. In da easchtn Phasn anno 2005 und 2006 is vor oim um de Weimara Republik ganga. In da zwoatn Phasn - ob 2007 - ums Spodmittloita. In da drittn Phasn - ob 2008 - is de Zeitgschicht noch 1945 da Schwaapunkt.
Es Historische Lexikon Bayerns is a Projekt vo da "Bayerischen Staatsbibliothek", da "Kommission für bayerische Landesgeschichte bei der Bayerischen Akademie der Wissenschaften" und da "Konferenz der Landeshistoriker an den bayerischen Universitäten". Es wead im kuituawissnschoftlichn Informationsportal vo da "Bayerische Landesbibliothek Online" (BLO) aus Mittln vom "Bayerischen Staatsministerium für Wissenschaft, Forschung und Kunst" finanziad.
Vung Tau

Vung Tau is a Stod in da Mitt vo Vietnam, am Sidchinesischn Meer, 10 m ü. NN. Sie liegt 1650 km sidle vo Hanoi und 120 km neadle vo Ho Chi Minh-Stadt am Sidchinesischn Meer. Im Stodzentrum lem 322.873 Einwohna (2012).
Vung Tau is de Haptstod vom Department Ba Ria-Vung Tau. Da Flughofm Vung Tau liegt 2 km vom Zentrum Vung Tau wegga, da Flughofm Long Thanh 70 km.